Tamurt n Yiqbayliyen tezga-d deg tafriqt n ugafa. Imawlan-is ssawalen-as "Tamurt n Idurar" neɣ "Tamurt" kan. Imezdaɣ-is (Iqbayliyen, Igawawen, Izwawen, Imaziɣen n ugafa alemmas) ttmeslayen Taqbaylit, yiwet si ger tutlayin timaziɣin. Amezruy Seg zik n zik ittwassnen Leqbayel gar igduden nniḍen n umaḍal. Di tallit taqburt, adrar n Ǧerǧer yella yettwasen ar Irumiyen s yisem n Muns Ferratus ("adrar n wuzzal"). Ibder-iten Aurelius Victor deg wedlis-is (De Caesaribus 39.22: "nationes Quinquegentanae") d Eutropius (Breviarium 9.22: "Quinquegentiani"). Numidya : si lqern wis 3 ar lqern 1 qbel lmasiḥ. Tasertit Sin ikabaren isertiyen i llan di Tmurt n leqbayel, ɣas akken bɣan ad illin d ikabaren iɣelnawen maca imeɣnasen nsen ttekkin seg Leqbayel kan : Tirni Iɣallen Inemlayen (FFS) n Ḥusin At Ḥmed, d Wegraw i Yedles d Tugdut (RCD) n duktur Saɛid Saɛdi. leɛrac bannen-d di Tafsut Taberkant (2001) maca am nutni ama FFS d RCD lhan d wayen i ceɣben izayriyen s umata, ttun tamurt. Timanit i Tmurt n Iqbayliyen (MAK) yesbed Ferḥat Mhenni iban-ed daɣen di tefsut taberkant, d amussu ikkaten s webrid n talwit akken ad isiweḍ ar timanit n tmurt n leqbayel. Tarakalt Tamurt n Yigwawen d aḥric seg idurar n waṭlas teṭṭili ɣef ilel agrakal si tama n ugafa. Tamurt n Yigawawen ibḍa-tt udabu ɣef 8 n twilaytin : Tizi Wezzu d Bgayet akken ma llant, aḥric ameqran n Tubiret d Burǧ Bu Ɛririǧ, aḥric seg Tamsilt, Ǧiǧel, Bumerdas d Sṭif. Tadamsa Irmad n tamurt n leqbayel d ul n tadamsa n zzayer m' ur nehdir ara ɣef taɣult n lpitrul d lgaz . ladɣa di tizi wezzu d bgayet akud tiɣermin inaragen . Imezdaɣ Leqbayel zemren ad illin sawḍen (sa) 7 neɣ 10 (mraw) imelyan. Gar-asen azal n 5 neɣ 6 imelyan di Tmurt, rnu-asen 2 neɣ 3 imelyan di Lezzayer tamaneɣt d temdinin nniḍen, d wazal n 2 imelyan di tmura nniḍen, gar-sen iminigen di Turuft. Leqbayel ittwasnen ɣer Iqbayliyen ittwasnen Udmawen Iqbayliyen ɣer Idmawen iqbayliyen Wali daɣen Imaziɣen Ismal n Internet www.imyura.net : asmel n tsekla tazwawt, s teqbaylit akk. www.kabyle.com : asmel n leqbayel, s tefransist www.kabyles.com : asmel n leqbayel, s tefransist www.tamazgha.org : asmel n leqbayel n Marikan ugafa. www.racines-izuran.com : asmel n weɣmis s snat n tutlayin: taqbaylit d tafransist. www.tamazgha.fr : asmel n leqbayel n Franṣa. www.tameddit.com aɣmis s tmaziɣt www.tussna.blogspot.com tussna i yibujaden, s teqbaylit